Cuneiform Tablet Kt c/k 1036 (AKT 9a 67)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na IŠTAR-ba-ni qí-bi₄-ma um-ma šu-IŠTAR-ma a-dí KÙ.BABBAR 10 ma-na ša É a-bi₄-ku-nu ša a-na aḫ-ša-lim ta-áš-pu-ra-ni um-ma šu-ut-ma a-ṣé-er šu-be-lim ú šu-a-tí iš-tí ra-bi-ṣí-im a-wa-tám mì-ma áš-pu-ur té-er-tù-šu li-ba-al-ki-ta-ma ú a-ma-li-ik a-na-kam i-ku-pá-ša ni-iṣ-ba-at-ma um-ma šu-ut-ma áš-ri-ša-am ḫa-ra-ni a-lá-ak-ma a šu-a-tí-ma a-ša-qal-šu-um i-dí-{d}UTU a-ṣé-er {d}UTU-tap-pá-i e-tí-iq-ma KÙ.BABBAR mì-ma lá iš-qú-ul ṭup-pá-am a-ṣé-ri-kà ú-šé-bi₄-lá-ma wa-bi-il₅ ṭup-pí-im šu-ut-ma na-áš-a-ku-šu ma-ṣí-DINGIR i tur₄-ḫu-mì-it a-dí-ni lá i-li-kam šu-ma a-dí 5 u₄-me-e lá i-tal-kam {d}UTU-tap-pá-i a-na-ku a-ṣé-ri-šu ni-tí-iq ú té-er-ta-kà ri-tù-um li-li-kam